als_Latn dik_Latn sag_Latn
A ka këtu UÇK!
S’ka këtu “kishe unë jam UÇK”.
Krejt janë UÇK.
Askush nuk është kah rren.
Kush thotë jam UÇK-është UÇK.
Nuk ka shqiptar që në vitin 1999 ka qenë i moshës prej 16 e deri më 55 vjeç, që nuk ka qenë UÇK.
Nga tranzistori i vogël i babës sim, buzë maleve të Qiqavicës, në Maj 1999, e kam dëgjuar zërin e ultë të Jakup Krasniqit kur i shpalli të mobilizuar për luftë të gjithë shqiptarët e moshës 16-55 vjeçare.
Tjetër gjë që i shpalli të mobilizuar shqiptarët e humbur, të tretur, të vetmuar dhe të paarmatosur. I shpalli të mobilizuar fëmijët duarthatë, fëmijët që duronin urie, fëmijët që s’kishin parë armë me sy.
Gjatë luftës, Jakup Krasniqi ka qenë njeriu më i urryer, më i nëmur nga nënat shqiptare dhe i neveritshëm baras me armikun.
Sepse, ditën kur u shpall mobilizimi i të gjithë shqiptarëve, në mbrëmjen e hënës së plotë të 30 Majit, vetëm te Smrekovnica u vranë mbi 100 djem e burra të moshës 16-55 vjeçare.
Ata sot konsiderohen viktima, ama nuk janë, sepse disa orë para se të vriten, ata janë shpallur ushtarë të mobilizuar nga Jakup Krasniqi.
Pra, edhe ata janë UÇK.
S’ka më lehtë sesa të identifikosh luftëtarët e UÇK-së, vetëm ua llogarit ditëlindjet a po u përshtaten me datën kur Jakup Krasniqi (nga ambientet e Tiranës), i shpalli të mobilizuar të gjithë shqiptarët e Kosovës.
I kam parë me sytë e mi. Ushtarët nuk kanë pasur armë veç shkarantinave të Fatos Nanos, armëve bumerang të tij, të cilat kur gjuaje me to, ta kthenin plumbin mbrapsht në barkun tënd. Po, ka qenë kohë tjetër, koha kur Ben Blushi për shembull mbante qëndrim proserb në “Koha jonë”, e gazeta shkruante shqiptare se si Kosova është e Serbisë.
Të gjitha nuset që tash janë plakur; të gjithë adoleshentët që tash janë bërë burra; të gjitha plakat që tash kanë vdekur, kanë qenë UÇK.
Krejt Kosova ka qenë UÇK. (përfshirë edhe disa bashkëpunëtorë të Serbisë, të cilët i gjen brenda dhe jashtë thasëve dhe thesarëve të Kadri Veselit).
Kushdo që e ndjen veten UÇK-le t’ia zë derën Jakup Krasniqit, dhe protestën le ta organizojë në oborrin e tij.
E mos të bëhet Jakup Krasniqi tani si petull, sepse, kur i ka shpallur të gjithë shqiptarët e mobilizuar, është dashur ta dijë se vjen dita, që jo veç të gjallët, por as të vdekurit nuk rehatohen pa e kërkuar gjakun e tyre.
Ne jemi UÇK.
Ju jeni UÇK.
Ata ose Ato janë UÇK.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn